Birsigviadukt

S Birsigwiadukt isch äins vo de drei groosse Stadtwiadukt z Basel. Offiziell häisst d Brugg zwaar «Wiaduktstrooss», mäistens säit men ere aber Birsigwiadukt. Under em Wiadukt fliesst dr Birsig in Richdig Innerstadt, won er in Rhii mündet. D Brugg verbindet d Kwardier Bachlätte und Gundeli im Süüde mit em Ring-Kwardier im Norde. S Birsigwiadukt isch 1886 baut worde und denn si Iisebaanzüüg drüüber gfaare. Vo 1902 bis 1903 het mä s bräiter gmacht. Am Wiadukt isch vo 1932 bis 1934 s Hoochhuus vom Hallebaad Rialto aabaut worde, wo im Septämber 2002 dr Basler Häimetschutz voorgschlaage het, ass mä s sött in s Dänkmolverzäichnis due. En uffelligs Merkmol vom Birsigwiadukt isch e groossi Zäichnig uf em Boode in dr Form vo Stärnestraale; das isch e Dänkmol für e Gümnasiastin, wo dört döödlig verunglückt isch. Weblingg Fotene vom Staatsarchiv Basel-Stadt